Няспыннае будаўніцтва новых буйных аб’ектаў у цэнтры беларускае сталіцы за апошнія гады значна сказіла аблічча Менску і прывяло да гвалтоўнага знішчэньня помнікаў дойлідцтва і археалогіі. Будаўніцтва камэрцыйных аб’ектаў вядуць сумнеўныя структуры — невядома як і на падставе чаго яны атрымалі дазвол на брутальнае зьнішчэнне гістарычных помнікаў. Хто стаіць за агідным парушэннем закону? Чаму і грамадцтва, і навукоўцы, і будаўнікі адхіленыя ад прыняцця найважнейшых рашэнняў, што фармуюць візітоўку Беларусі — яе сталіцу? Нашыя гіды па Нямізе і яе праблемах — вядомы беларускі гісторык і мастацтвазнаўца Сяргей Харэўскі, гісторык Расціслаў Баравы, археолаг Сяргей Тарасаў, былы галоўны дзяржаўны інспэктар Менгарвыканкама па ахове спадчыны Ўладзімір Папруга, старшыня Таварыства аховы помнікаў Антось Астаповіч і інжынэр-праекціроўшчык Яўген Хрол.